Bilisten havde klokken 05.19 påkørt et helleanlæg og blandt andet beskadiget en lysmast på Hjørringvej ved Borgmestervinget. Men da politiet ankom var han forsvundet. Bilen var slemt medtaget af sammestødet, airbaggen var udløst og der blev fundet blod ved førersædet. Ved hjælp af papirer fundet i bilen lykkedes det hurtigt at opspore manden, der blev anholdt på sin bopæl ved ti-tiden søndag formiddag. Han nægter ethvert kendskab til ulykken, selv om han ifølge politiet har flere skrammer i ansigtet. Der er nu taget dna-prøver på blodet i bilen - og af den formodede fører. Han kan se frem til et erstatningskrav for skaderne på helleanlægget.

Opsummering:
Der måtte en længere politieftersøgning i gang, før en bilejer i morges kunne anholdes, sigtet for spritkørsel.